Hegerberg og bandene han har spilt i er kjent for sine merkelige påfunn. Som medlem av Black Debbath var han med på å stjele Spellemannprisen i 1999, da prisutdeler (og tidligere Gartnerlosjen-vokalist) Kristopher Schau utropte Black Debbath som vinnere i kategorien for beste hardrock-band, selv om det egentlig var black metal-bandet The Kovenant som vant prisen. «Hvor er Satan nå når dere trenger han som mest,» sa Hegerberg i sin takketale.